ລັດເຊຍ, ຍີ່ປຸ່ນ ເຫັນດີແກ້ໄຂວິກິດການແຫຼມເກົາຫຼີຕາມມະຕິຂອງ ສປຊ
(VOVWORLD) - ກ່າວຄຳເຫັນທີ່ການປະຊຸມຂ່າວ ພາຍຫລັງການເຈລະຈາໃນວັນທີ 24 ພະຈິກ ກັບຄູ່ຕຳແໜ່ງ ຍີ່ປຸ່ນ Taro Kono ພວມຢູ່ຢ້ຽມຢາມ ມົດສະກູ,
ທ່ານລັດຖະມົນຕີການຕ່າງປະເທດ ລັດເຊຍ Sergei Lavrov ຫວັງວ່າ ສຸດທ້າຍກໍ່ຊອກໄດ້ “ທາງອອກ” ໃຫ້ແກ່ສະພາບການເຄັ່ງຕຶງປີນຂັ້ນໄດໃນປັດຈຸບັນ ກໍ່ຄືວິທີການເຊື່ອມຕໍ່ວິວັດການເຈລະຈາຄືນໃໝ່. ທ່ານ Lavrov ເນັ້ນໜັກວ່າ ມົດສະກູ ບໍ່ຮັບຮູ້ບັນດາ “ຄວາມມານະພະຍາຍາມນິວເຄຼຍ ແລະ ລູກສອນໄຟ” ຂອງ ສປປ.ເກົາຫຼີ ຍ້ອນວ່າ ນັ້ນແມ່ນການລະເມີດສຳລັບບັນດາມະຕິຂອງສະພາຄວາມໝັ້ນຄົງ.
ສ່ວນທ່ານລັດຖະມົນຕີການຕ່າງປະເທດ ຍີ່ປຸ່ນ Taro Kono ເນັ້ນໜັກເຖິງຄວາມສຳຄັນຂອງການປະຕິບັດບັນດາມາດຕະການລົງໂທດຂອງສະພາຄວາມໝັ້ນຄົງ ສະຫະປະຊາຊາດຢ່າງຄົງຖ້ວນ ເພື່ອອາດສາມາດຊຸກຍູ້ວິວັດທະນາການປອດນິວເຄຼຍໃນແຫຼມ ເກົາຫຼີ.